Clayton Murphy

Clayton Murphy (født 1995) er en friidrettsutøver fra USA som konkurrerer i mellomdistanseløp, hovedsakelig 800 meter og 1500 meter. Hans fremste internasjonale resultat er gull på 800 meter ved Panamerikanske leker 2015.

 Idrettskarriere 
Clayton gikk ved Tri-Village High School i New Madison i Ohio, der han begynte med terrengløp og friidrett. Han slo D3-delstatsrekorden på 1600 meter i juni 2013, da han løp på 4:11,72 ved Ohio High School Athletic Association Track & Field Championships i Columbus.Tri Valley High School - 2013 Results - Ohio OHSAA Outdoor State Championships, besøkt 31. august 2015.Cross Country Conference - Clayton Murphy Sets New Record At State Meet  , besøkt 31. august 2015. I tillegg til seieren på 1600 meter deltok han på 800 meter, der han kom på 7.-plass på 800 meter med tiden 1:56,66. I terrengløp kom han på 4.-plass på 8 km ved All-Ohio Championships.Akron Zips - Clayton Murphy , besøkt 31. august 2015. Han kom også på tredjeplass ved Tommy Evans Invitational.GoZips - Clayton Murphy, Lee LaBadie Earn All-Ohio Cross Country Honors , besøkt 31. august 2015.

På slutten av 2013 begynte han ved University of Akron. Ved Mid-American Conference (MAC) innendørs i 2014 kom han på 2.-plass på 3000 meter, og han vant han distansen 1 mile. Han også slo skolerekorden på 1 mile tre ganger denne sesongen, senest ved SPIRE D1 Invitational der han løp på 4:02,04. Ved  Mid-American Conference utendørs vant han 1500 meter. Han kom på 11.-plass på 1500 meter ved junior-USA-mesterskapet i friidrett 2014, der han løp på 3:59,13.USA Track & Field - 2014 USA Junior Championships - 7/5/2014 to 7/6/2014 Hayward Field, Eugene, Oregon Results , besøkt 31. august 2015.

Murphy kom på 4.-plass ved MAC Cross Country Championships i 2015, og han vant kombinasjonen 800 meter / 1 mile ved MAC-konferansen innendørs. Ved NCAA-mesterskapet innendørs kom han på 3.-plass på 800 meter, med ny personlig rekord på 1:47,06.FLO Track - Clayton Murphy nabs 3rd in first NCAA final , besøkt 1. september 2015. I utendørssesongen vant han på nytt kombinasjonen 800 meter / 1 mile ved MAC-konferansen, og kom på 3.-plass på 800 meter ved NCAA-mesterskapet utendørs.NCAA Division I 2015 Outdoor Track & Field Championships, besøkt 1. september 2015. Han deltok ved NACAC-mesterskapet i friidrett 2015, der han kom på 2.-plass på 800 meter, kun slått av sin lagkamerat Ryan Martin. 

Ved USA-mesterskapet i friidrett 2015 kom han på 4.-plass på 800 meter, med tiden 1:45,59, drøyde sekundet bak Nicholas Symmonds som vant øvelsen.USA Track & Field - USATF Championships - 6/25/2015 to 6/28/2015 , besøkt 1. september 2015. Han ble dermed tatt ut til Panamerikanske leker 2015 i Toronto, der han fikk sin internasjonale debut for USA. Der vant han 800 meter, foran Rafith Rodríguez og Ryan Martin, og vant USAs første gull på denne øvelsen i panamerikanske leker siden 1999. I august deltok han ved VM i friidrett 2015, der han nådde semifinalen på 800 meter, men ble slått ut der med 12. beste tid.IAAF World Championships 2015 – Results: 800 Metres Men – Semi-Final 

Murphy deltok for landet sitt på 800 meter under Sommer-OL 2020 i Tokyo og kom på 9. plass.

 Referanser 

 Eksterne lenker 

  Profil hos Team USA
  Profil hos AllAthletics 
  Akron Zips - Clayton Murphy

Kategori:Personer fra Darke County i Ohio
Kategori:Mellomdistanseløpere fra USA
Kategori:Olympiske bronsemedaljevinnere for USA
Kategori:Medaljevinnere under Sommer-OL 2016
Kategori:Deltakere for USA under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for USA under Sommer-OL 2020
Kategori:Friidrettsutøvere under Sommer-OL 2020
Kategori:Deltakere for USA under VM i friidrett 2015
Kategori:Deltakere for USA under VM i friidrett 2019
Kategori:Deltakere for USA under VM i friidrett 2023